**UEFA**

**Aleksander Čeferin**

**Predsednik**

**FSS**

**Dragan Džajić**

**Predsednik**

Nion, 14.03.2023.

Poštovani predsedniče,

Dragi Dragane,

Sa zadovoljstvom Vam čestitam izbor na mesto predsednika Fudbalskog saveza Srbije.

Kao istinska ikona fudbala u Srbiji – i mnogo šire – ne sumnjam da možete doneti obećavajuću i uzbudljivu novu eru razvoja u FS Srbije i u zemlju koja istinski voli ovaj strastveni sport.

Toliko napornog rada i truda je već uloženo u poboljšanje i povećanje pristupa i učinka kroz modernu infrastrukturu, da ćete svoju novu vodeću ulogu započeti sa dobre pozicije – i koristim ovu priliku da Vam poželim apsolutno sve najbolje u budućnosti.

Dragane, budite sigurni da Vam UEFA, dok napredujete u ovom predsedničkom mandatu, stoji na raspolaganju za svaku podršku i uputstva koja Vam mogu zatrebati.

S poštovanjem,

**UEFA**

**Aleksander Čeferin**

**Predsednik**

**PREDSEDNIK FIFA**

**G-din Dragan Džajić**

**Predsednik FSS**

Kigali, 14.03.2023.

Izbor za predsednika FS Srbije

Poštovani predsedniče,

Molim Vas da primite moje srdačne pozdrave i iskrene čestitke povodom Vašeg nedavnog izbora na mesto predsednika Fudbalskog saveza Srbije (FSS).

Vaše znanje i vođstvo, Vaša strast i iskustvo nesumnjivo će imati važan uticaj na razvoj našeg divnog sporta u Srbiji. Ubeđen sam u potencijal fudbala u toj zemlji i možete računati na moju ličnu podršku i pomoć FIFA u ostvarivanju tog cilja. Vrata sedišta FIFA su uvek otvorena, ako želite da razgovarate o našem sportu, njegovom razvoju i promociji njegovih vrednosti.

Želim Vama i Vašem timu sve najbolje i puno uspeha za sve izazove koji vam predstoje u stvaranju trajnog zaveštanja za budućnost fudbala u Srbiji i svedočenju istom.

Radujem se našem skorom susretu i, dragi predsedniče, želim dobro zdravlje Vama, kao i Vašoj porodici, prijateljima i Vašim najmilijima.

Vaš u fudbalu,

**Đani Infantino**

**Predsednik**